شه‌فه‌ق نيوز/ عادل عه‌بدولمه‌هدى سه‌رۆك وه‌زيره‌يل عراقى, مه‌سه‌له‌ى ئاڵشتكردنى په‌يوه‌س كرده‌ بڕياريگ له‌ ئه‌نجومه‌ن نوێنه‌ره‌يله‌و.
عه‌بدولمه‌هدى له‌ كۆنگره‌ى رووژنامه‌گه‌رى هه‌فتانه‌ى خوه‌ى وت: ئيمه‌ پابه‌نديم وه‌ جيوه‌جيكردن بڕگه‌يل به‌رنامه‌ حكوميه‌گه‌و باس له‌وه‌يش كرد ك ئاڵشتكردن سه‌رۆك حكومه‌ت په‌يوه‌سه‌ وه‌ ئه‌نجومه‌ن نوێنه‌ره‌يل و هويچ جموجويليگ له‌ى باوه‌ته‌و نيه‌.
جى باسه‌، عه‌بدولمه‌هدى ئاماژه‌ وه‌يه‌يش كرد ك بايه‌سه‌ وه‌رجه‌ ته‌واوبوين وه‌رز ئيسه‌ى بڕياردانان ئه‌نجومه‌ن نوێنه‌ره‌يل عراق مه‌سه‌له‌ى كابينه‌ وه‌زاريه‌گه‌ ته‌مام بدێ.
